Document ID: /roh_data/filtered/fineweb-2-filterrobots_roh.jsonl.gz/52532

Las cumissiuns da gestiun dal Cussegl naziunal e Cussegl dals chantuns vulan prender sut la marella l’agir dal Cussegl federal e da l'administraziun durant la crisa da corona. Cun quest pass vulan las cumissiuns rinforzar la responsabladad democratica da las autoritads ed er trair consequenzas per surmuntar crisas en il futur.
Quella decisiun ha la surveglianza parlamentara gia tschiffà l’emna passada – uss duain ils detagls da l’examinaziun vegnir elavurads. Emprimas examinaziuns duai dar anc avant la pausa da stad.
Il Cussegl federal aveva proclamà ils 16 da mars la situaziun extraordinaria sin basa da la lescha da pandemia. Entras questa mesira aveva il Cussegl federal survegnì dapli cumpetenzas.